Аддзяленне тэхнічных навук НАН Беларусі створана ў 1940 годзе (у 1947-1963 гг. – Аддзяленне фізіка-матэматычных і тэхнічных навук, у 1988-1998 гг. – Аддзяленне фізіка-тэхнічных праблем машынабудавання і энергетыкі), ажыццяўляе каардынацыю навуковых даследаванняў і практычнага выкарыстання іх вынікаў па важнейшых напрамках навуковага забеспячэння машынабудавання і энергетыкі, аграпрамысловага комплексу і будаўніцтва, радыётэхнічнай, электроннай, хімічнай, медыцынскай і перапрацоўчых галін прамысловасці, аховы навакольнага асяроддзя.